राज्यसभा में तीन तलाक बिल पर नीतीश कुमार ने इस तरह की मोदी सरकार की मदद  
राज्यसभा में तीन तलाक बिल पर मोदी सरकार की मदद की
वोटिंग का बहिष्कार करके बिल पारित होने की राह आसान बनाई
तीन तलाक बिल पर असहमति जताने के साथ की बीजेपी की मदद
राजनीतिक जानकारों का मानना हैं कि भले ही प्रधानमंत्री नरेंद्र मोदी हर सार्वजनिक मुद्दे पर नीतीश कुमार की मांगों को अनसुना करते हों लेकिन अब नीतीश कुमार की वह राजनीतिक हैसियत नहीं रही कि वे उनके विरोध में खड़े हों. बदली हुई जमीनी हकीकत यही है कि नीतीश एक सीमा से ज़्यादा बीजेपी और खासकर प्रधानमंत्री नरेंद्र मोदी के किसी आग्रह को न नहीं कर सकते.
हालांकि जनता दल यूनाइटेड के नेताओं का कहना है नीतीश कुमार का कदम उनके राजनीतिक स्वभाव के अनुरूप था कि चित भी मेरा और पट भी मेरा. एक तरफ भाषण में विरोध करके उन्होंने इस मुद्दे पर मुस्लिम समुदाय में उबाल पर अपने आपको उनके साथ खड़ा किया, वहीं सदन से वोटिंग से पहले निकलकर बीजेपी को भी संदेश दिया कि जब हमारी जरूरत होगी तो कम से कम हमारी तरफ से आपको मुश्किलों का सामना नहीं करना होगा.